open-index/open-wikipedia-markdown huggingface dataset:
משלי סנדבר

**משלי סֶנְדְבָּר**, או **סנדבאד**, היא יצירה ספרותית מימי הביניים, שנפוצה בכתבי יד רבים ובמגוון שפות. בארצות המערב היצירה נקראת **'שבעת זקני רומי**'. מחבר היצירה אינו ידוע. מקורה של היצירה ככל הנראה במזרח הרחוק, בפרס או בהודו. היצירה הגיעה לאירופה באמצעות הערבים והיא נפוצה בגרסאות שונות ובשפות רבות. בישראל, היצירה ידועה בעיקר בזכות הנוסח שתיקן אברהם מאיר הברמן וראה אור לראשונה בשנת תש"ו (1946).

למרות שהיצירה אינה יצירה יהודית במקורה ולא עברה עיבוד מקיף כאשר הועתקה לשפה העברית, היא הייתה פופולרית בקרב יהודים בימי הביניים. אחד מכתבי היד העבריים של היצירה הוא נוסח קדום שמקורו במזרח.

## מבנה היצירה
היצירה בנויה כסיפור מסגרת המכיל סיפורים רבים שמשתנים מנוסח לנוסח. בסיפור המסגרת המשותף לכל הנוסחים מסופר על חכם בשם סינדבאר או סינדבאד  שלקח על עצמו ללמד את בן המלך את כל חכמתו במהירות הגדולה ביותר. יום לפני שהתייצב בן המלך לפני אביו להראות לו את אשר למד ממורו, ראה סנדבאר בכוכבים כי אסון צפוי לבן המלך והדרך היחידה למונעו היא שהבן לא יוציא הגה מפיו במשך שבוע שלם.

## עלילה מרכזית
המלך אינו מבין מה פשר שתיקתו של בנו, ואחת מנשותיו מקבלת על עצמה לדובבו. היא מנסה לפתות את בן המלך ולשכנע אותו לרצוח את אביו ולמלוך תחתיו. כאשר הוא מסרב, בלי לומר מלה, היא מעלילה עליו כי ניסה לפתותה ודורשת מהמלך להוציאו להורג. מאחר שבן המלך שותק, גוזר המלך את דינו למיתה. חכמי המלך מנסים לשכנע את המלך לבטל את הגזירה באמצעות סיפורים על בוגדנותן ורמאותן של נשים. האישה מנסה לשכנע את המלך להוציא לפועל את גזר הדין באמצעות סיפורים הפוכים, שנושאם בגידת בנים באבותיהם.

## סיפורים משניים
כך נוצרת תחרות של סיפורים. במקור היו כנראה ארבעה-עשר סיפורים, שבעה שסופרו על ידי החכמים ושבעה שסופרו על ידי אשת המלך, אך בנוסחים שלפנינו מספרם של הסיפורים משתנה. חלק מהסיפורים מופיעים כמעט בכל הנוסחים ואחרים מיוחדים לנוסח זה או אחר. מרבית הסיפורים עוסקים בעניינים שבינו לבינה ובסיפורי תרמית וכסילות מסוגים שונים, בעלי אופי הומוריסטי פיקאנטי ולעיתים כוללים ניבולי פה.

## מהדורות וגרסאות
בין המהדורות של היצירה ניתן למצוא את הנוסח שתיקן אברהם מאיר הברמן, שראה אור לראשונה בשנת תש"ו (1946). בנוסף, קיימים דברי הסבר מתוך ספרו של יוסף דן "הסיפור העברי בימי-הביניים". נוסח עממי של אחד הסיפורים נרשם על ידי גב' צילה זנבר-צור מפיו של מידען יהודי אפגאני.גרסה נוספת של היצירה פורסמה על ידי מוריס אפשטיין.

## קישורים חיצוניים

## הערות שוליים

קטגוריה:ספרות ימי הביניים
אודל בקהאם ג'וניור

**אודל קורנליוס בקהאם ג'וניור** (באנגלית: **Odell Cornelious Beckham Jr**; נולד ב-5 בנובמבר 1992), ידוע גם בראשי התיבות **OBJ**, הוא שחקן פוטבול אמריקאי המשחק בעמדת הוייד רסיבר במיאמי דולפינס מה-NFL. בקהאם נולד בבאטון רוז', לואיזיאנה, ושיחק פוטבול מכללות בלואיזיאנה טייגרס, ונכנס לקבוצת השנה ב-NCAA ב-2013. הוא נבחר על-ידי ניו יורק ג'איינטס בסיבוב הראשון בדראפט ה-NFL ב-2014.

ב-2012, פתח בקהאם במשחק הפרו בול בשנתו הראשונה במכללות, וזכה בפרס פול הורנונג בתום עונתו השנייה ב-2013. בעונתו הראשונה במדי הניו יורק ג'איינטס, בקהאם שבר מספר שיאי רוקי ב-NFL, למרות שהחמיץ את 4 המשחקים הראשונים לעונה עקב פציעה. בקהאם הפך לשחקן הראשון שרשם יותר מ-75 רספשנס, 1100 יארדים ו-10 טאצ'דאונים בעונת הרוקי שלו, ושבר את שיא הרוקי לממוצע היארדים הגבוה ביותר למשחק. במהלך המחזור ה-12 בעונתו הראשונה, בקהאם תפס את תשומת הלב כשעשה טאצ'דאון ביד אחת תוך-כדי שהוא נופל אחורנית במהלך משחק סאנדיי נייט פוטבול נגד דאלאס קאובויס, ומספר רב של ספורטאים ועיתונאים תיארו את התפיסה הזו כגדולה בהיסטוריה. בקהאם זכה בפרס רוקי ההתקפה לשנת 2014.

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:שחקני פוטבול אמריקאים
קטגוריה:שחקני פוטבול: תופסים
קטגוריה:שחקני ניו יורק ג'איינטס
קטגוריה:שחקני קליבלנד בראונס
קטגוריה:שחקני לוס אנג'לס ראמס
קטגוריה:שחקני בולטימור רייבנס
קטגוריה:שחקני מיאמי דולפינס
קטגוריה:בוגרי אוניברסיטת המדינה של לואיזיאנה\
קטגוריה:לואיזיאנה: שחקני פוטבול
קטגוריה:אמריקאים שנולדו ב-1992
השבעתו של רתרפורד הייז לנשיאות ארצות הברית

ממוזער|שמאל|רתרפורד הייז נשבע אמונים לתפקיד נשיא ארצות הברית
**[[השבעת נשיא ארצות הברית|השבעתו]] של [[רתרפורד הייז]] ל[[נשיא ארצות הברית|נשיאות ארצות הברית]]** התקיימה ביום שני, 5 במרץ 1877, בבניין הקפיטול בוושינגטון הבירה, ארצות הברית. זו הייתה ההשבעה ה-23 וסימנה את תחילת כהונתם היחידה בת ארבע השנים של רתרפורד הייז כנשיא וויליאם א. וילר כסגן הנשיא.

כש-4 במרץ 1877 חל ביום ראשון הושבע הייז בחדר האדום של הבית הלבן ב-3 במרץ, והפך לנשיא הראשון שהושבע בבית הלבן. טקס זה נערך בחשאי תחת אבטחה הדוקה, שכן הבחירות לנשיאות בשנה הקודמת היו כה סוערות עד כדי כך שהנשיא היוצא יוליסס ס. גרנט חשש מהתקוממות מצד תומכיו של סמואל טילדן, תוך שהוא מבטיח שכל ניסיון של המפלגה הדמוקרטית לחבל בטקס ההשבעה הפומבי ייכשל.

לאחר שהושבע כבר בחשאיות הושבע שוב הייז בפומבי יומיים לאחר מכן, וכיהן כנשיא עד 4 במרץ 1881. הייז הפך לנשיא הראשון שלא קרא לאלוהים או לאישיות עליונה בנאום ההשבעה שלו.

## קישורים חיצוניים

## הערות שוליים

קטגוריה:רתרפורד הייז
הייז
קטגוריה:1877 בארצות הברית
הספרייה של מדינת ניו יורק

**ספריית מדינת ניו יורק** (באנגלית: **New York State Library**) היא ספריית מחקר באולבני, ניו יורק, ארצות הברית. היא הוקמה בשנת 1818 כדי לשרת את שלטונות המדינה והיא חלק ממחלקת החינוך של מדינת ניו יורק. הספרייה היא מהגדולות בעולם במספר הפריטים המוחזקים, עם למעלה מ-20 מיליון פריטים מקוטלגים בשנת 2011.

הספרייה והמוסדות המקבילים שלה, מוזיאון מדינת ניו יורק וארכיון מדינת ניו יורק, ממוקמים במרכז החינוך התרבותי, שהוא חלק מהאמפייר סטייט פלאזה, קומפלקס גדול של משרדי ממשל במרכז העיר אלבני.

ספריית מדינת ניו יורק הייתה ממוקמת בעבר בקפיטול של מדינת ניו יורק ולאחר מכן עברה לשדרת וושינגטון בבניין החינוך של מדינת ניו יורק.
ממוזער| פנים הספרייה בסוף המאה ה-19.

## היסטוריה
הספרייה נפתחה לקהל הרחב ב-1855. מלוויל דיואי היה הספרן הראשי מ-1888 עד 1905. הוא הציב את הרף המקצועי והקים מחלקת ספרי ילדים ונוער. דיואי גם יזם ספריות נודדות, עם כ-100 ספרים שנשלחו לקהילות שהיו ללא ספריות ציבוריות. מערכת הספריות הנודדות של ניו יורק הייתה לעיתים קרובות מודל עבור מדינות אחרות. ב-1896 הוקמה גם מחלקה לעיוורים.

ג'יימס אינגרסול ווייר ניהל את הספרייה מ-1908 עד 1938. 

ב-29 במרץ 1911 שריפה פגעה במבנה, פגעה באוספים, והרסה כ-450,000 ספרים ו-270,000 כתבי יד כולל כמה מהרישומים ההיסטוריים המתעדים את ניו יורק.

## קישורים חיצוניים
*
*

## הערות שוליים

קטגוריה:מדינת ניו יורק: מבנים
קטגוריה:מדינת ניו יורק: תרבות
קטגוריה:ארצות הברית: ספריות
הספרייה הלאומית של אוקראינה

**הספרייה הלאומית של אוקראינה על שם [[ולדימיר ורנדסקי]]** (באוקראינית: **Національна бібліотека України імені В. І. Вернадського**, או בקיצור, VNLU) היא הספרייה האקדמית הראשית ומרכז המידע המדעי הראשי באוקראינה, ואחת מהספריות הלאומיות הגדולות בעולם. הבניין הראשי שלה ממוקם בשכונת דמייבקה שבבירת המדינה - קייב.

## אוספים
הספרייה מכילה כ-15 מיליון פריטים. בספרייה יש את האוסף השלם ביותר של כתבים בסלאבית כנסייתית עתיקה. בנוסף על כך, בספרייה יש ארכיונים של מדענים ואנשי תרבות מצטיינים מהעולם ומאוקראינה בפרט. ישנם גם אוספים של נשיאי אוקראינה ואת הארכיון של האקדמיה הלאומית למדעים של אוקראינה. הספרייה הלאומית היא המאגר המוביל בעולם של מוזיקת עם יהודית שהוקלטה על גלילי שעווה של אדיסון. רבות מההקלטות הן הקלטות שטח שנעשו במהלך התקופה הסובייטית או הטרום-סובייטית על ידי אתנולוגים כמו זוסמן קיסלגוף, משה ברגובסקי וסופיה מגיד. אוסף הפולקלור המוזיקלי היהודי נרשם בתוכנית זיכרון עולם של אונסק"ו ב-2005.

## היסטוריה
הספרייה הלאומית הוקמה ב-2 באוגוסט 1918 על ידי הטמאן פבלו סקורופדסקי כ"הספרייה הלאומית של המדינה האוקראינית" ( *Natsionalna biblioteka Ukrayinskoyi Derzhavy*). ב-23 באוגוסט 1918 הוקמה הוועדה הזמנית להקמת הספרייה הלאומית שבראשה עמד ולדימיר ורנדסקי.
[ממוזער| הבניין הראשי בשנים 1930–1989, ליד [אוניברסיטת קייב (מרכז העיר)]]
באוגוסט 1941 פונתה הספרייה לאופה, בירת בשקורטוסטן. במאי 1944 חזרה הספרייה לקייב.

הבניין הנוכחי נבנה בשנים 1975-1989. יש בבניין זה כ-27 קומות ושטח של 35,700 מטרים רבועים. גובה הבניין הוא כ-78.6 מטרים, ביחד עם האנטנה. שמה הנוכחי של הספרייה הוכרז ב-1996.
## קישורים חיצוניים
* 

## הערות שוליים

אוקראינה
קטגוריה:קייב: מבנים
קטגוריה:אוקראינה: חינוך
אוקלידס אנדרדה

**אוקלידס טבארש אנדרדה** (בפורטוגזית: **Euclides Tavares Andrade**; נולד ב-12 בדצמבר 1997) הוא כדורגלן מכף ורדה המשחק בעמדת הקיצוני בהפועל פתח תקווה. ידוע גם בכינויו **קלה** (בפורטוגזית: **Clé**).

## קריירה
קלה התחיל את הקריירה שלו בקבוצות כדורגל מקומיות בכף ורדה בה שיחק בקבוצות ביירה מאר ובואבישטה כף ורדה. בקיץ  חתם באוליביירה דו הוספיטל מהליגה השלישית בפורטוגל. כעבור שנה חתם בבלננסש עמה היה שותף לשני עליות ליגה עד לליגה השנייה בפורטוגל.

בינואר  חתם בא.א.ז. זאקיקו מליגת העל הקפריסאית. הוא הבקיע שלושה שערים ב-16 משחקים, אך לא הצליח לסייע לקבוצתו להישאר בליגה.

ב-19 ביולי 2024 חתם בהפועל כפר שלם מהליגה הלאומית. קלה פתח בסערה כאשר כבש בכל אחד מארבעת המחזורים הראשונים. ב-9 בדצמבר 2024 כבש שלושער בניצחון 1-4 נגד הפועל ראשון לציון. ב-18 בפברואר 2025 נמצא חיובי בבדיקת סמים והושעה מכל פעילות, אך כעבור כשבוע הושג הסדר טיעון שבמסגרתו ייקח חלק בתוכנית טיפולית וכעבור כשבועיים חזר לפעילות.

ב-2 ביולי 2025 חתם בהפועל פתח תקווה לעונה עם אופציה לשתיים נוספות תמורת 550 אלף שקלים חדשים על 85% מכרטיס השחקן שלו.

ב-27 ביולי 2019 ערך את הופעת הבכורה שלו בנבחרת כף ורדה בתיקו 0-0 נגד . כמעט ארבע שנים חלפו עד שרשם את הופעתו השנייה. ב-18 ביוני 2023 הבקיע את שער הבכורה שלו בנבחרת בניצחון 1–3 נגד  במסגרת מוקדמות גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מכף ורדה
קטגוריה:חלוצי כדורגל מכף ורדה
קטגוריה:כדורגלני בלננסש
קטגוריה:כדורגלני הפועל כפר שלם
קטגוריה:כדורגלני הפועל פתח תקווה
קטגוריה:כדורגלני נבחרת כף ורדה
קטגוריה:כדורגלנים זרים בישראל
קטגוריה:ספורטאים זרים בפורטוגל
קטגוריה:ספורטאים זרים בקפריסין
קטגוריה:אישים מכף ורדה שנולדו ב-1997
פרנסיס ג'וזף אופנהיימר

**פְרַנְסִיס ג'וֹזֶף אוֹפֶּנְהַיְמֶר** (באנגלית: **Francis Joseph Oppenheimer**; נולד ב-1881) היה סופר ועיתונאי אמריקאי–יהודי.

אופנהיימר נולד בניו יורק. בסוף העשור הראשון של המאה ה-20 פרסם מאמרים על אודות הפשיעה היהודית בניו יורק. ב-1910 פרסם ספר על תולדות הגבלת ההגירה לארצות הברית, ובכלל זה הגירת יהודים. הוא פרסם בעיתון הניו יורק הראלד סקירה מקיפה על חיי היהודים בניו יורק, ובכלל זה מוסדות הצדקה וחיי החברה והדת. עוד פרסם ב-1927 ספר בשם "The New Tyranny: mysticism, scepticism", וכן ב-1940 ספר בשם "Ezekiel to Einstein: Israel's Gifts to Science and Invention" (מיחזקאל עד איינשטיין: מתנותיו של ישראל למדע ולהמצאה) הסוקר את תרומת היהודים למדע.

## לקריאה נוספת
* 

## הערות שוליים

קטגוריה:סופרים יהודים אמריקאים
קטגוריה:עיתונאים יהודים אמריקאים
קטגוריה:ילידי 1881
ספריית אוניברסיטת ייל

**ספריית אוניברסיטת ייל** (באנגלית: **Yale University Library**) היא מערכת הספריות של אוניברסיטת ייל בניו הייבן, קונטיקט שבארצות הברית. הספרייה הוקמה ב-1701 עם מתנה של כמה עשרות ספרים לאוניברסיטה החדשה. האוסף של הספרייה מכיל כעת כ-14.9 מיליון כרכים השוכנים בחמישה עשר בנייני אוניברסיטה והוא מערכת הספרייה האקדמית השלישית בגודלה בצפון אמריקה והשנייה בגודלה, בקמפוס יחיד . בשנת 2016 עמד התקציב על כ-118.8 מיליון דולרים והועסקו בו כ-550 עובדים. נכון ליולי 2024, מנהלת הספרייה היא ברברה רוקנבך.

החלק המרכזי של מערכת הספרייה הוא ספריית הזיכרון של סטרלינג, בניין גותי שנבנה ב-1931 ומכיל את משרדי הספרייה הראשיים, ארכיון האוניברסיטה, ספריית מוזיקה ו-3.5 מיליון כרכים.

הספרייה אחראית על מאות מאגרי מידע מחקריים. יחד עם ספריית הרווארד וספריות קולומביה, היא הייתה חברה מייסדת בקונסורציום של ספריות המחקר.

## קישורים חיצוניים

## הערות שוליים

קטגוריה:אוניברסיטת ייל
ייל
קטגוריה:ספריות אקדמיות
אילונגה פאטה

**אילונגה פאטה** (בהולנדית: **Ilounga Pata**; נולד ב-12 בנובמבר 2000) הוא כדורגלן מסנט מארטן המשחק בעמדת המגן הימני בטופ אוס.

## קריירה
פאטה התחיל את הקריירה שלו בקבוצות הנוער של אלפנסה בויס, דן האג עד שהגיע לזו של האדרספילד טאון האנגלית.

באוגוסט  חתם בטופ אוס מהליגה ההולנדית השנייה. עד מהרה הפך לשחק הרכב בקבוצה בה שיחק שלוש שנים בהן רשם 92 הופעות וכבש 2 שערים.

ב-4 ביולי 2024 חתם בשריף טירספול מליגת העל המולדובית.

ב-29 בינואר 2025 חתם במאפרה מהליגה הפורטוגזית השנייה.

ב-3 ביוני 2022 ערך את הופעת הבכורה שלו בנבחרת סנט מארטן בתיקו 1-1 נגד . ב-15 באוקטובר 223 הבקיע את שער הבכורה שלו בניצחון 0–1 נגד .

## קישורים חיצוניים

קטגוריה:כדורגלנים הולנדים
קטגוריה:כדורגלנים סנט מארטנים
קטגוריה:מגני כדורגל הולנדים
קטגוריה:כדורגלני שריף טירספול
קטגוריה:ספורטאים זרים במולדובה
קטגוריה:ספורטאים זרים בפורטוגל
קטגוריה:הולנדים שנולדו ב-2000
מתאוס קנטקוזנוס

**מתאוס אסאנס קַנְטַקוּזֶנוֹס** (ביוונית: **Ματθαῖος Ἀσάνης Καντακουζηνός**; בערך 1325 – יוני 1383) היה קיסר האימפריה הביזנטית בין השנים 1353 – 1357 ומאוחר יותר דספוטט מוראה מ-1380 עד 1381.

## ביוגרפיה
מתאוס אסאנס קנטקוזנוס היה בנם של הקיסר יוחנן השישי קנטקוזנוס ואירנה אסנינה. בתמורה לתמיכה שנתן לאביו במהלך מאבקו עם יוחנן החמישי פלאיולוגוס, הוא קיבל חלק מתראקיה כנחלה ב-1347, והוכרז כקיסר שותף ב-1353, כאשר שוב פרצה מלחמת אזרחים גלויה עם יוחנן החמישי.

מהנחלה התראקית שלו, שבמרכזה גרציאנוס, הוא הוביל מספר מלחמות נגד הסרבים. התקפה, שאותה הכין ב-1350, נכשלה בשל עריקתם של אנשי העזר הטורקים שלו. עם חמשת אלפים טורקים, מתאוס ניסה להקים מחדש את הנחלה הקודמת שלו לאורך הגבול הסרבי-ביזנטי על ידי תקיפת אזור זה, אך לא הצליח לכבוש את סרס. עד מהרה הוא הובס בקרב בסוף 1356 או בתחילת 1357 על ידי צבא סרבי בפיקודו של וויבודה וויהנה, שהיה שליט דרמה (מבצר מרכזי בסביבה). הסרבים תפסו את מתאוס מתוך כוונה לשחררו כשהוא גייס את הכופר הגדול שדרשו. אולם יוחנן החמישי, שעבר במהירות לכבוש את אדמותיו של מתאוס, הציע לוויהנה סכום גדול עוד יותר כדי להסגיר את מתאוס אליו.

לאחר שכלא את מתאוס תחילה בטנדוס, אחר כך בלסבוס תחת עינו הפקוחה של פרנצ'סקו הראשון גאטילוסיו, יוחנן אילץ אותו לוותר על התואר הקיסרי. לאחר מכן שחרר אותו יוחנן ללכת למוראה, שם הצטרף לאחיו מנואל, ששלט שם (1361). לאחר מות אחיו ב-1380, שלט מתאוס אסאנס קנטקוזנוס על מוראה עד למינוי המושל החדש תאודורוס הראשון פלאיולוגוס, ב-1381, והגעתו ב-1382. לפני המעבר המלא של השלטון במוראה, ממשפחת קנטקוזנוס לזו של פלאיולוגוס, התפטר מתאוס משלטונו במוראה ומסר אותו לבנו דמטריוס הראשון קנטקוזנוס.

## משפחתו
מאת אשתו אירנה פלאיולוגינה, עימה התחתן בסלוניקי בתחילת 1341, היו למתאוס אסאנס קנטקוזנוס חמישה ילדים ידועים: 

# יוחנן קנטקוזנוס, דספוט
# דמטריוס קנטקוזנוס, *sebastokratōr*
# תאודורה קנטקוזנה
# הלנה קנטקוזנה, שנישאה ללואי פאדריקה, רוזן סלונה
# מריה קנטקוזנה, שנישאה ליוחנן לסקריס קאלופרוס
# (ייתכן) תאודורוס קנטקוזנוס, שגריר בצרפת ובוונציה

## קישורים חיצוניים

## הערות שוליים

קטגוריה:קיסרי האימפריה הביזנטית
קטגוריה:משפחת קנטקוזנוס
קטגוריה:נפטרים במאה ה-14
פקק ביטחון

[ממוזער| בקבוק [אספירין עם פקק עמיד לילדים הנושא את ההוראה "לחץ למטה וסובב כדי לפתוח"]]
ממוזער| פתיחת פקקי ביטחון רבים כרוכה בשתי תנועות שונות
**פקק ביטחון** הוא פקק המשמש להפחתת הסיכון של בליעת חומרים מסוכנים לילדים. פקק זה מחויב על פי החוק במגוון מדינות עבור חומרים מסוכנים לבליעה כגון: תרופות, כימיקלים ביתיים, חומרי הדברה.

## רקע
גרסה של הפקק הומצאה כבר בשנת 1967 על ידי ד"ר אנרי ברו. היסטוריה של תאונות שבהן היו מעורבים ילדים שפתחו אריזות ביתיות ובלעו את התכולה הביא את הקונגרס של ארצות הברית להעביר את "חוק האריזה למניעת רעל משנת 1970", שחיבר הסנאטור האמריקני פרנק א. מוס מיוטה. חוק זה העניק סמכות ל"וועדה האמריקאית לבטיחות מוצרי צריכה" להסדיר תחום זה. תוספות לאורך העשורים הרחיבו את החוק כדי לכלול פריטים מסוכנים אחרים, כולל כימיקלים המוסדרים על ידי הסוכנות להגנת הסביבה של ארצות הברית. אף על פי שפקקים עמידים בפני ילדים אינם מושלמים, יש ראיות חזקות לכך שהשימוש בהם הפחית באופן משמעותי את שיעורי הרעלת ילדים. קיים תיאום לשיפור הסטנדרטים הבינלאומיים לגבי דרישות ופרוטוקולים.

## הערות שוליים

קטגוריה:בטיחות ילדים
קטגוריה:בטיחות
קטגוריה:הנדסה
קטגוריה:תרופות: מושגים
ביטחון
אנדרוניקוס אסן

**אנדרוניקוס אסן** (ביוונית: **Ανδρόνικος Ασάν**; מת בערך 1322) היה האפיטרופוס ("עוצר", "משגיח") של המחוז הביזנטי של מוראה בין השנים 1316 ל-1322.

## ביוגרפיה
אנדרוניקוס אסן היה בנם של הצאר הבולגרי איוואן אסן השלישי ואירנה, שהייתה אחותו של הקיסר הביזנטי אנדרוניקוס השני פלאיולוגוס. אביו ואמו ברחו לשטח ביזנטי במהלך המרד של איוואילו ב-1280. לאחר מותו של מיכאל קנטקוזנוס ב-1316, אנדרוניקוס השני העניק לאנדרוניקוס אסן את עמדת *האפיטרופוס* של המחוז הביזנטי הקטן בחלק הדרום-מזרחי של מוראה.

קנטקוזנוס כבר הצליח לגבש את הפרובינציה, וזכה להצלחה מסוימת מול הנסיכות הפרנקית אכאיה בצפון. אסן המשיך באותו קו, ובניצול סכסוכים פנימיים באכאיה, הוא כבש שטחים רבים במרכז מוראה. בשנת 1320, הוא כבש את הטירות של אקובה, פוליפנגוס, קאריטיינה וסנט גאורג בסקורטה, והביס צבא פרנקי ליד המבצר האחרון בספטמבר.

הוא היה אב קדמון של קיסרים ביזנטיים מאוחרים יותר, שכן נכדתו, הלנה, נישאה ליוחנן החמישי פלאיולוגוס, שצאצאיו הפכו מאוחר יותר לקיסרים ביזנטיים.

## משפחתו
אנדרוניקוס התחתן עם טארכניאוטיסה מסוימת, ששמה הפרטי אינו ידוע. היא הייתה בתם של *פרוטוסטרטור* מיכאל דוקאס גלבאס טארכניוטס ואשתו מריה דוקאינה קומנה פלאיולוגינה ברנאינה.

שמות המשפחה של אמה מצביעים על מוצא מהמשפחות דוקס, קומננוס ופלאיולוגוס שמכל אחת מהן יצאו כמה קיסרים ביזנטיים. עם זאת, שם משפחתה מעיד על היותה בת למשפחת ברנאס שהוציאה מנהיגים צבאיים כמו אלכסיוס ברנאס ותאודורוס ברנאס, אך השושלת שלהם מתועדת בצורה גרועה.

היו להם לפחות ארבעה ילדים:
* מנואל קומננוס ראול אסן. מפקד צבאי. מאוחר יותר סטרטגוס בדידימוטיכו (1342) ומושל ביזייה (1344). התחתן עם אנה קומנה דוקאינה פאליאולוגינה סינדנה. היא הייתה בתם של תאודורוס קומננוס דוקאס סינדנוס פלאיולוגוס ויודוקיה מוזאקיינה.
* יוחנן אסן. מפקד צבאי, מושל מלניקון (1342) ומוראה (1343). התחתן עם בתו של אלכסיוס אפוקוקוס ובתו של דיסיפטוס.
* אירנה אסנינה. התחתנה עם יוחנן השישי קנטקוזנוס.
* בת נוספת. התחתנה עם קנטוריונה הראשון סקריאס, ברון דמאלה, כלאנדריצה, אסטמירה ונסיכות אכאיה.

קטגוריה:נפטרים במאה ה-14
ביסמוט (פירושונים)

**ביסמוט** הוא שם משפחה ממקור צרפתי.

קטגוריה:שמות משפחה צרפתיים
איוואן אסן השלישי, קיסר בולגריה

**איוואן אסן השלישי, קיסר בולגריה** (בבולגרית: **Иван Асен III**, גם **Йоан Асен III**, שלט כצאר של בולגריה 1279–1280.

## ביוגרפיה
איוואן אסן השלישי היה בנם של מיצו אסן, קיסר בולגריה ומריה מבולגריה, בתם של איוואן אסן השני, קיסר בולגריה ואירנה מתסלוניקה. הוא כנראה נולד בשנת 1259/1260 לערך, ומת בגלות בשנת 1303.

מחשש להצלחתו המהירה של איוואילו, קיסר בולגריה, הקיסר הביזנטי מיכאל השמיני פלאיולוגוס זימן את איוואן אסן לחצרו, העניק לו את התואר *דספוט*, וחיתן אותו עם בתו הבכורה אירנה פלאיולוגינה ב-1277 או 1278. לאחר מכן שלח מיכאל השמיני כמה צבאות ביזנטיים לנסות להציב את איוואן אסן השלישי על כס המלכות של בולגריה. למרות שאיוואילו הביס כמה מהניסיונות הללו, הוא נחסם למשך שלושה חודשים בדרסטאר (סיליסטרה) על ידי המונגולים בעלי בריתו של מיכאל השמיני. במהלך ההפוגה כיתר כוח ביזנטי את בירת בולגריה טרנובו, וכשנפוצה שמועה על מותו של איוואילו בקרב, נכנעה האצולה המקומית וקיבלה את איוואן אסן השלישי כקיסר ב-1279.

כדי לחזק את מעמדו בטרנובו, איוואן אסן השלישי חיתן את אחותו מריה (קירה מריה) עם האציל הבולגרי-קומאני גאורגי טרטר, אך לא הצליח להתייצב ברחבי המדינה. איוואילו הופיע שוב לפני חומות הבירה והביס שני ניסיונות ביזנטיים לחלץ את איוואן אסן השלישי. נואשים מהסיכוי להיחלץ, איוואן אסן השלישי ואירנה פלאולוגינה ברחו בחשאי מטרנובו עם אוצרות מובחרים מאוצר הארמון, כולל חלקים שנלכדו מקיסרים ביזנטיים מובסים בניצחונות קודמים. כשהגיעו למסמבריה (נסבר), הפליגו הזוג הקיסרי לקונסטנטינופול, שם מיכאל השמיני הזועם סירב לקבל אותם במשך ימים בשל פחדנותם.

בשנת 1280 או 1281 איוואן אסן השלישי נסע לאורדת הזהב, והתחרה עם איוואילו בניסיון לזכות בתמיכה להחזקת השלטון בבולגריה. המפקד המונגולי נוגאי חאן בסופו של דבר רצח את איוואילו, אך לא הצליח להחזיר את איוואן אסן השלישי לשלטון בבולגריה. האחרון חזר לנכסי משפחתו בטרוד, ומת ב-1303.

## משפחתו
איוואן אסן השלישי ואירנה פלאולוגינה הפכו לאבות המשפחה הגדולה והמשפיעה אסן (או אסאנס) באימפריה הביזנטית, ששגשגה בתפקידי חצר ומחוזות שונים עד סוף האימפריה והמדינות הכפופות שלה באמצע המאה ה-15. אחת מצאצאיו של איוואן אסן השלישי, אירנה אסנינה (בתו של בנו אנדרוניקוס אסן) התחתנה עם הקיסר הביזנטי לעתיד יוחנן השישי קנטקוזנוס, ובאמצעות בתם הלנה (שנישאה לקיסר יוחנן החמישי פלאיולוגוס), הפכה לאבותיהם של קיסרים ביזנטיים מאוחרים יותר.

בנישואיו עם אירנה פלאולוגינה, לאיוואן אסן השלישי נולדו הילדים הבאים:

# מיכאל אסן, קיסר בולגריה.
# אנדרוניקוס אסן, אביה של אירנה אסנינה, אשתו של יוחנן השישי קנטקוזנוס.
# איסאק אסן.
# מנואיל אסן.
# קונסטנטין אסן.
# תאודורה אסנינה, שנישאה לפרנן חימנס ד'אונס ולאחר מכן למנואל טגריס.
# מריה אסנינה, שנישאה לרוג'ר דה פלור.

## הערות שוליים

קטגוריה:קיסרי האימפריה הבולגרית השנייה
קטגוריה:נפטרים ב-1303
קטגוריה:ילידי 1259
איסאק קזרנובסקי

**איסאק קזרנובסקי**  (ברוסית: **Исаак Абрамович Казарновский**; 29 בספטמבר 1890 - 12 בינואר 1981) היה סובייטי ממוצא יהודי.  
## קורות חיים
איסקא קזרנובסקי נולד בשנת 1890 במיקולייב (אז בתחומי האימפריה הרוסית כיום באוקראינה למשפחה יהודית. אביו היה פקיד ואמו עבדה בעיסוי. בשנת 1891 אביו נפטר ומשפחה עברה לאודסה ובשנת 1900 לשווייץ. בצעירותו הוא שיחק בקבוצת כדורגל "יאנג בויז ברן".

בשנת 1908 קזרנובסקי סיים לימודי בית ספר בציריך ובשנת 1914 סיים לימודי כימיה באוניברסיטת ציריך. 

בשנת 1917, לאחר מהפכת פברואר, קזרנובסקי חזר לרוסיה ובשנת 1922 הגיע למוסקבה. בהזמנת אלכסיי באך הוא התחיל לעבוד במכון לכימיה של אקדמיה למדעים של ברית המועצות. בשנת 1930 הוא התחיל ללמד באוניברסיטת מוסקבה בה כיהן בדרגת פרופסור.

בשנת 1936 הוא קיבל תואר "דוקטור למדעים" ובשנת 1939 התקבל כחבר בהתכתבות באקדמיה למדעים של ברית המועצות.

קזרנובסקי התמחה בכימיה אי-אורגנית וייצור חומרים שונים. הוא פיתח שיטה לטיהור אוויר שמכשירים שנבנו על בסיסה הותקנו בצוללות הצי הסובייטי.

על פעילות לקידום המדע לקזרנובסקי הוענק פרס ברית המועצות (1941) ומספר עיטורים.

קזרנובסקי נפטר בשנת 1981 ונטמן בבית העלמין קונצבסקויה.

## קישורים חיצוניים
* ביוגרפיה 

קטגוריה:כימאים יהודים רוסים
קטגוריה:מדענים יהודים סובייטים
קטגוריה:מעוטרי עיטור הדגל האדום של העמל
קטגוריה:מעוטרי עיטור אות הכבוד
קטגוריה:יהודים חברי האקדמיה למדעים של ברית המועצות
קטגוריה:בוגרי אוניברסיטת ציריך
קטגוריה:סגל אוניברסיטת מוסקבה
קטגוריה:אישים הקבורים בבית העלמין קונצבסקויה
קטגוריה:סובייטים שנולדו ב-1890
קטגוריה:סובייטים שנפטרו ב-1981
Any Road

"**Any Road**" הוא הסינגל האחרון של ג'ורג' האריסון והוא הרצועה הפותחת את אלבומו Brainwashed לאחר מותו. האריסון החל לכתוב את השיר בשנת 1988, במהלך הכנת וידאו קליפ לאלבומו Cloud Nine משנת 1987. זהו התקליט האחרון ששוחרר של חומר חדש המיוחס לג'ורג' האריסון.

## רקע
האריסון החל לכתוב את השיר בשנת 1988 במאווי. הוא צילם קליפ לשיר This is Love.

הביצוע הפומבי היחיד הידוע של האריסון לשיר "Any Road" היה ביצוע סולו אקוסטי בשנת 1997, במהלך ריאיון עם ראווי שנקר שנערך על ידי VH1. זו הייתה הופעתו הטלוויזיונית האחרונה של האריסון לפני מותו.

## שחרור וקבלה
"Any Road" היה השיר האחרון של האריסון שיצא כסינגל. השיר יצא לאור ב-12 במאי 2003 כסינגל בבריטניה והגיע למקום ה-37 במצעד הסינגלים הבריטי.

השיר היה מועמד בטקס פרסי גראמי לשנת 2004 בקטגוריית ביצוע הפופ הווקאלי הטוב ביותר, והופיע גם באלבום האוסף של מועמדי גראמי לשנת 2004. למרות שהשיר הפסיד את הפרס ל-"Cry Me a River" של ג'סטין טימברלייק, "Marwa Blues" של האריסון (הבי-סייד האינסטרומנטלי ל-"Any Road") זכה בקטגוריית ביצוע הפופ האינסטרומנטלי הטוב ביותר.

וידאו קליפ הופק כמצגת שקפים של חייו של האריסון לאורך עשרות שנים, כולל קטעים מחייו המוקדמים, קליפים של הביטלס וקטעים כלליים של האריסון. הקליפ כולל גם קליפים מקריירת הסולו שלו, כולל מספר קליפים לאורך הקריירה שלו. יש בו גם קליפים של קולנוע וטלוויזיה שהאריסון השתתף בהם, כולל צוללת צהובה, בריאן כוכב עליון, שם האריסון הופיע בהופעת אורח בתור מר פאפאדופוליס, והפרק "Homer's Barbershop Quartet" של משפחת סימפסון, שבו האריסון מככב בתפקיד אורח.

## משתתפים
* ג'ורג' האריסון - שירה, גיטרה אקוסטית, גיטרת סלייד
* ג'ף לין - גיטרה בס, פסנתר, קולות רקע
* דהני האריסון - גיטרה חשמלית, קולות רקע
* ג'ים קלטנר - תופים

## קישורים חיצוניים

## הערות שוליים

קטגוריה:שירי 1997
קטגוריה:שירים באנגלית
קטגוריה:שירים שהתפרסמו לאחר מות מבצעיהם
קטגוריה:שירים על כבישים
קטגוריה:שירי קאנטרי רוק
קטגוריה:סינגלים בהוצאת פרלופון
קטגוריה:שירי ג'ורג' האריסון
גיגלבאג

**גיגלבאג** (באנגלית: **Gigglebug**; בפינית: **Kikattava Kakkiainen**) היא סדרת טלוויזיה מונפשת פינית לילדים, שנוצרה על ידי אנטטו הארלין וג'ונאס אוטי. בפינלנד הסדרה שודרה ב-Kidoodle.TV ובישראל בערוץ לולי. הסדרה בת 2 עונות ו-39 פרקים.

## עלילה
העלילה עוקבת אחרי חרגול בשם גיגלבאג וחבריו הגרים ביער "הגלימה הירוקה", בכל פרק הם יבלו יחד, יחוו הרפתקאות וכמובן יפתרו בעיות.

## דמויות
* **גיגלבאג**: חרגול חום, הדמות הראשית בתוכנית.
* **צביקה הצבי**: צבי אדום, קרניו משתנות בהתאם לנושא הפרק
* **דובי הדובון**: דוב חום, בעל פחד ממים.
* **ארנבת עיר**: ארנבת ורודה, מתגעגעת לעיר הגדולה.
* **פרג**: קיפודה בעלת קוצים חדים וסגולים.

## קישורים חיצוניים
* 

קטגוריה:חרקים בתרבות
קטגוריה:ערוץ לולי: סדרות
קטגוריה:ערוץ הופ!: תוכניות רכש
קטגוריה:סדרות טלוויזיה לילדים
ממלכת סלוניקי

**ממלכת סלוניקי** (ביוונית:  **Βασίλειον τῆς Θεσσαλονίκης**) הייתה מדינה צלבנית קצרת מועד שנוסדה לאחר מסע הצלב הרביעי על אדמות ביזנטיות שנכבשו במקדוניה ובתסליה.

## היסטוריה

### רקע
לאחר נפילת קונסטנטינופול בידי הצלבנים בשנת 1204, צפוי היה בוניפאס ממונפראט, מנהיג מסע הצלב, הן על ידי הצלבנים והן על ידי הביזנטים המובסים להפוך לקיסר החדש. עם זאת, הוונציאנים הרגישו שבוניפאס היה קשור יותר מדי לאימפריה הביזנטית, שכן אחיו קונרד התחתן עם המשפחה הקיסרית הביזנטית. הוונציאנים רצו קיסר שיוכלו לשלוט בו בקלות רבה יותר, ובהשפעתם נבחר בולדווין מפלנדריה לקיסר האימפריה הלטינית החדשה.

### ייסוד הממלכה
בוניפאס קיבל זאת בחוסר רצון, ויצא לכבוש את סלוניקי, העיר הביזנטית השנייה בגודלה אחרי קונסטנטינופול. בתחילה הוא נאלץ להתחרות בקיסר בולדווין, שגם הוא רצה את העיר. לאחר מכן הוא המשיך ולכד את העיר מאוחר יותר ב-1204 והקים בה ממלכה, הכפופה לבולדווין, אם כי מעולם לא נעשה שימוש רשמי בתואר "מלך". מקורות של סוף המאה ה-13 וה-14 מצביעים על כך שבוניפאס ביסס את תביעתו לסלוניקי על ההצהרה שאחיו הצעיר רנייה קיבל את סלוניקיה על נישואיו למריה קומננה ב-1180. 

בשנים 1204–1205, בוניפאס הצליח להרחיב את שלטונו דרומה לתוך יוון, והתקדם דרך תסליה, בויוטיה, אוויה ואטיקה. נראה כי הגבולות של ממלכת סלוניקי בפועל השתרעו רק עד לדומוקוס, פארסלוס ולסטינו: דרום תסליה, עם הערים זטווניון וראווניקה, היה תחת מושלים שמונו על ידי הקיסר הלטיני, ונסיכויות דרום יוון היו רק הווסלים הפיאודליים של בוניפאס. המשלחת של הקיסר אנרי מפלנדריה נגד הברונים הלומברדים המורדים של סלוניקה בשנים 1208–1209, סיימה את התלות הפיאודלית של הנסיכויות הדרומיות - דוכסות אתונה, מרקיזות בודוניצה, לורדות סלונה וממלכת נגרופונטה - על סלוניקי, והחליפו אותה בריבונות אימפריאלית ישירה.

### המרד הלומברדי
שלטונו של בוניפאס נמשך פחות משנתיים לפני שהוא נקלע למארב על ידי הצאר קאלויאן, קיסר בולגריה ונהרג ב-4 בספטמבר 1207. הממלכה עברה לבנו של בוניפאס, דמטריוס, שעדיין היה תינוק, כך שהכוח הממשי הוחזק בידי אצילים זוטרים שונים ממוצא לומברדי. אצילים אלו, תחת העוצר אוברטו, החלו לתכנן להציב את גיום השישי ממונפראט, בנו הבכור של בוניפאס, על כס המלוכה, והתריסו בגלוי נגד הקיסר הלטיני אנרי מפלנדריה. אנרי צעד נגדם ב-1209 ואילץ את הכנעתם. כתוצאה מכך, אחיו של אנרי יוסטאס הפך אז לעוצר עבור דמטריוס. 

### מלחמה עם אפירוס ושקיעת הממלכה
תוך ניצול מצב זה, מיכאל הראשון מאפירוס, בן בריתו לשעבר של בוניפאס, תקף את הממלכה בשנת 1210, וכך גם הבולגרים. אנרי מפלנדריה הביס בסופו של דבר את שניהם, אך לאחר מותו של מיכאל ב-1214, אחיו ויורשו תאודורוס החלו מחדש בהסתערות על הממלכה. במהלך תשע השנים הבאות תאודורוס כבש בהדרגה את כל סלוניקי פרט לעיר עצמה, מכיוון שהאימפריה הלטינית לא יכלה לחסוך בצבא כדי להגן עליה בזמן שהיו עסוקים בלחימה באימפריה הביזנטית של ניקאה באסיה. בשנת 1224, בדיוק כשדמטריוס התבגר מספיק כדי לקחת את השלטון בעצמו, תאודורוס כבש לבסוף את סלוניקי והממלכה הפכה לחלק מנסיכות אפירוס. 

### תובעי התואר
הממלכה נתבעה על ידי מלכים בתואר בלבד של בית מונפראט עד 1284 וגם על ידי דוכסי בורגונדי; בולדווין השני מקונסטנטינופול הבטיח את התואר ליו הרביעי אם יחזיר לעצמו את האימפריה הלטינית.

## קישורים חיצוניים

## הערות שוליים

קטגוריה:מדינות לשעבר בבלקן
קטגוריה:יוון: ימי הביניים
ג'ייקובי ג'ונס

**ג'ייקובי ג'ונס** (; ) היה שחקן פוטבול אמריקאי מקצועי ששיחק ב-NFL בתפקיד רסיבר וקיקר ריטרנר.

## ראשית חייו
ג'ונס גדל ולמד במזרח ניו אורלינס. בית ילדותו ובית הספר התיכון בו למד נהרסו על ידי הוריקן קתרינה.

ג'ונס למד במכללת ליין (Lane College), מוסד היסטורי לאפרו-אמריקאים, שם פיתח את כישורי הפוטבול שלו. הוא התבלט במכללה בזכות המהירות והכישורים שלו כמחזיר בעיטות ורסיבר, מה שהוביל לבחירתו בדראפט ה-NFL.

## קריירה
ג'ונס נבחר בסיבוב השלישי של דראפט ה-NFL לשנת 2007 על ידי קבוצת יוסטון טקסנס. הוא שיחק ביוסטון בין השנים 2007–2011, שם הפגין יכולת מרשימה כמחזיר בעיטות ורסיבר נוסף.

#### בולטימור רייבנס
בשנת 2012 עבר ג'ונס לבולטימור רייבנס, ושם חווה את הרגע הגדול ביותר בקריירה שלו. בסופרבול XLVII , שהתקיים ב-2013 בעיר הולדתו ניו אורלינס, קבע ג'ונס שיא סופרבול עם ריצת החזרה של 108 יארד לטאצ'דאון, אשר סייעה לרייבנס לזכות באליפות. ג'ונס היה גורם מכריע בזכייה זו, ונחשב לגיבור הסופרבול של אותה שנה.

#### לאחר הפרישה
לאחר פרישתו מה-NFL המשיך ג'ונס לתרום לקהילה דרך אימון קבוצות פוטבול במכללות ובתיכונים. הוא היה מאמן אהוב ומוערך ואף מונה למאמן ראשי של קבוצת פוטבול מקומית. תרומתו לקהילה ולדור הבא של שחקני הפוטבול הייתה רבה ומשמעותית.

## חייו האישיים
ג'ונס נפטר בשנתו בביתו שבניו אורלינס ב-14 ביולי 2024, בגיל 40. השאיר אחריו את אמו, אמילי, ובנו הקטן, ג'ייקובי.

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:ניו אורלינס: אישים
קטגוריה:שחקני פוטבול אמריקאים
קטגוריה:שחקני פוטבול: תופסים
קטגוריה:שחקני יוסטון טקסאנס
קטגוריה:שחקני בולטימור רייבנס
קטגוריה:שחקני לוס אנג'לס צ'רג'רס
קטגוריה:שחקני פיטסבורג סטילרס
קטגוריה:לואיזיאנה: שחקני פוטבול
קטגוריה:אמריקאים שנולדו ב-1984
קטגוריה:אמריקאים שנפטרו ב-2024
המלחמה הביזנטית-ונציאנית (1296–1302)

**המלחמה הביזנטית-ונציאנית בשנים 1296–1302** הייתה שלוחה של המלחמה הוונציאנית-גנואית השנייה בשנים 1294–1299.

## רקע
בשנת 1293 פרצה מלחמה בין ג'נובה לוונציה על פעילות הסחר שלהן במזרח הים התיכון. לאחר התקפה ונציאנית על גלאטה הגנואזית בשנת 1296, החליט אנדרוניקוס השני לבוא לעזרת בעלי בריתו הגנואזים. 

## היסטוריה
בשנת 1296 הרסו התושבים הגנואזים המקומיים של קונסטנטינופול את הרובע הוונציאני והרגו אזרחים ונציאנים רבים. למרות האמנה הביזנטית-ונציאנית משנת 1285, הקיסר הביזנטי אנדרוניקוס השני פלאיולוגוס הראה מיד תמיכה בבעלי בריתו הגנואזים על ידי מעצר הניצולים הוונציאנים מהטבח, כולל הביילו הוונציאני, מרקו במבו.

ונציה איימה במלחמה עם האימפריה הביזנטית, ודרשה פיצויים על העלבון שספגו. ביולי 1296, הצי הוונציאני, בפיקודו של רוג'יירו מורוסיני מאלאבראנקה, הסתער על הבוספורוס. במהלך המערכה, נתפסו נכסים גנואים שונים בים התיכון ובים השחור, כולל העיר פוקאה. גם המושבה הגנואזית של גלאטה, מעבר לקרן הזהב מהבירה הביזנטית, נשרפה. הקיסר, לעומת זאת, העדיף באותה נקודה להימנע ממלחמה.

מלחמה גלויה בין ונציה לביזנטים החלה רק לאחר קרב קורזולה וסיום המלחמה עם ג'נובה בהסכם מילאנו משנת 1299, מה שהותיר את ונציה חופשית להמשיך במלחמתה נגד היוונים. הצי הוונציאני, מתוגבר על ידי פריבטירים, החל לכבוש איים ביזנטיים שונים בים האגאי, שרבים מהם נכבשו רק על ידי הביזנטים מלורדים לטיניים כעשרים שנה קודם לכן.

מאפריל 1301 נשלחו שגרירים ביזנטיים לוונציה כדי לנהל משא ומתן על שלום, אך ללא הצלחה. ביולי 1302, צי ונציאני עם עשרים ושמונה גליאות הגיע לפני קונסטנטינופול עצמה, וערך מפגן כוח: לנגד עיניהם של תושבי הבירה הביזנטית, האדמירל בלטו ג'וסטיניאן הלקה את אוכלוסיית האי פרינקיפוס, כולל פליטים מאסיה הקטנה שברחו מההתקדמות הטורקית לשם, שהוונציאנים שבו בשבי.

זה גרם לממשלה הביזנטית להציע הסכם שלום, שנחתם ב-4 באוקטובר 1302. על פי תנאיו, הוונציאנים החזירו את רוב כיבושיהם, אך שמרו על האיים קיאה, סנטוריני, סריפוס ואמורגוס, שנשמרו על ידי הפריבטירים שכבשו אותם. הביזנטים הסכימו גם לשלם לוונציאנים על ההפסדים שנגרמו להם במהלך הטבח של תושבים ונציאנים ב-1296.

## לאחר מכן
כישלונם של הביזנטים להילחם באיום הוונציאני הדגים את הבעיה בפירוק הצי של אנדרוניקוס. האיים בים האגאי הפכו במהרה למטרות קלות עבור פריבטירים שאפתניים. אנדרוניקוס ינסה מאוחר יותר להקים מחדש את הצי, אך ללא הועיל. הפרק האחרון של עליונות הצי הביזנטי הגיע לסיומו. 

## הערות שוליים

קטגוריה:מלחמות האימפריה הביזנטית
צפצפה מצויה

**צפצפה מצויה** (**Populus tremula**), הידוע גם בשם **האספן האירופאי**, הוא עץ נשיר השייך למשפחת הערבתיים. מקורו באזורים הקרים והממוזגים של אירופה ואסיה - מהאי הבריטי ועד יפן.

העץ מגיע בדרך כלל לגובה של 10 עד 25 מטרים והקוטר של הגזע מגיע עד לגודל של מטר.

לעץ עלים מעוגלים בקוטר 3 עד 8 ס"מ, עם שוליים משוננות. בסתיו העלים הופכים צהובים לפני שהם נושרים מהעץ.

לעץ הצפצפה מספר שימושים מעשיים - העץ קל ורך, מה שהופך אותו לחומר גלם אידיאלי לייצור נייר, גפרורים ופריטי עץ קטנים אחרים.

## גלריית תמונות

קובץ:Асіна_ў_Севастопальскім_парку_Мінска.jpg|עץ צפצפה מצויה
קובץ:Illustration Populus tremula0.jpg|איור של עלי עץ צפצפה מצויה
קובץ:Atlas roslin pl Topola osika 7657 7638.jpg|הגזע של עץ צפצפה מצויה
קובץ:Entrance Road to Como Cemetery Shrouded In Golden Aspens.jpg|עצי צפצפה מצויה בסתיו


## קישורים חיצוניים

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:צפצפה
קטגוריה:פלורה של אירופה
קטגוריה:פלורה של אסיה
קטגוריה:ערבתיים
מספית

**מֶסָּפית**, או **יאפיגית** היא  הודו-אירופאית נכחדת בדרום מזרח חצי האי האפניני, שבעבר דוברה בסלנטו על ידי עמי  של האזור: הקלברי והסלנטיני (הידועים ביחד כמספים), ה וה. מספית הייתה השפה הקדם-רומית, הלא איטלית, של אפוליה. היא נשמרה בכ-600 כתובות שנכתבו באלפבית שמקורו בדגם יווני מערבי ומתוארכים מאמצע המאה ה-6 לפנה"ס עד לסוף המאה ה-2 לפנה"ס, אז היא נכחדה בעקבות הכיבוש הרומי של האזור.

## אלפבית
האלפבית המספי הוא עיבוד של , במיוחד הגרסה הלאקונית-טרנטינית. הכתובות המספיות בפועל מאושרות מהמאה ה-6 לפנה"ס ואילך, בעוד שהתיעוד האפיגרפי הפואקטי והדאוני (נכתב בגרסה מקומית של האלפבית היווני ולא בכתב המספי הישן יותר) מתחיל רק במאה ה-4 לפנה"ס.

## קישורים חיצוניים

## ביאורים

## הערות שוליים

קטגוריה:שפות הודו-אירופיות
קטגוריה:שפות נכחדות
ג'מיל ח'יר

**ג'מיל ח'יר** (בערבית: **جميل خير**; נולד ב-27 בדצמבר 1961) הוא ראש המועצה המקומית פקיעין.

## ביוגרפיה
נולד וגדל בפקיעין. למד בבית ספר יסודי פקיעין ובתיכון ראמה.

בשנים 1983–1980 שירת בצה"ל ביחידה 244 של גדוד חי"ר.

לאחר הצבא המשיך את לימודיו באוניברסיטת חיפה וקיבל תואר ראשון במתמטיקה, חד-חוגי, בשנת 1989. קיבל תעודת הוראה במחלקה להוראת המדעים בטכניון בשנת 1992, ועבר קורס מנהלי בתי ספר על-יסודיים בשנת 1997. לאחר מכן קיבל תואר ראשון בחינוך ובמדעי המדינה מאוניברסיטת חיפה בשנת 2002. בהמשך השלים תואר שני במדעי המדינה.

למד משפטים בקריה האקדמית אונו, והוא בעל תואר ראשון משנת 2012. לאחר מכן המשיך בלימודי משפטים באוניברסיטת חיפה וקיבל תואר שני ב-2015. באותה שנה קיבל תעודה בגישור מאוניברסיטת חיפה. בשנת 2019 הוסמך כעורך דין, ובשנת 2020 עבר קורס מאמן אישי.

משנת 1989 ועד לבחירתו כראש מועצה שימש מורה למתמטיקה בבית הספר השש-שנתי בפקיעין.

בבחירות לרשויות המקומיות ב-2024 התמודד מול ראש המועצה המכהן סויד סויד וארבעה מועמדים נוספים. בסיבוב הראשון זכה לתמיכה של 28.6% מהקולות לעומת 26.7% לסויד, ועלה לסיבוב שני מולו, בו ניצח עם 54.6% מהקולות.

נשוי לספא ואב לחמישה. מתגורר בפקיעין.

## קישורים חיצוניים
* 
* 
* 
* גמיל חיר, באתר מועצה מקומית פקיעין
* חסין חלבי, ג'מיל חיר ראש מועצת פקיעין רוצה להוביל, באתר פורטל הכרמל והצפון, 18 במרץ 2024

## הערות שוליים

קטגוריה:ראשי מועצות מקומיות בישראל
קטגוריה:פקיעין
קטגוריה:פוליטיקאים דרוזים ישראלים
קטגוריה:עורכי דין ישראלים
קטגוריה:אנשי חינוך ישראלים
קטגוריה:בוגרי אוניברסיטת חיפה
קטגוריה:בוגרי הקריה האקדמית אונו: משפטים
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1961
דת רומא העתיקה

[ממוזער|[רומא (מיתולוגיה)|רומא המטושטשת אוחזת בניצחון על גבי מזבח עם קרן השפע ומנחות אחרות, עותק של לוח תבליט ממזבח או בסיס פסל]]
**דת רומא העתיקה** מקיפה את מכלול האמונות והטקסים של רומא העתיקה כפי שהתבטאו בפולחן, ומהווה את הפן המעשי של המיתולוגיה הרומית. הרומאים חשבו על עצמם כדתיים ביותר, וייחסו את הצלחתם כמעצמה עולמית לאדיקותם הקולקטיבית () בשמירה על יחסים טובים עם האלים. הדת הפוליתאיסטית שלהם ידועה בכך שכיבדה .

נוכחותם של יוונים בחצי האי האפניני מתחילת התקופה ההיסטורית השפיעה על התרבות הרומית, והכניסה כמה מנהגים דתיים שהפכו לבסיסיים, כמו פולחן אפולו. הרומאים חיפשו מכנה משותף בין האלים העיקריים שלהם לאלו של היוונים (), תוך התאמות של מיתוסים ואיקונוגרפיה יווניים לספרות לטינית ול, כפי שעשו האטרוסקים.  הייתה גם השפעה גדולה, במיוחד על תרגול האוגורים, ששימשה את המדינה כדי לחפש את רצון האלים. על פי האגדות, ניתן היה לאתר את רוב מוסדות הדת של רומא למייסדיה, במיוחד נומה פומפיליוס, המלך הסביני השני של רומא, שניהל משא ומתן ישיר עם האלים. דת ארכאית זו הייתה היסוד של ה-mos maiorum, "דרך האבות" או פשוט "מסורת", שנתפסה כמרכזית לזהות הרומית.

## קישורים חיצוניים
* 

## הערות שוליים

*
קידוד נייר מלוכלך

בתקשורת, **קידוד נייר מלוכלך** (**DPC**) או **קידוד קוסטה** הוא טכניקה לשידור יעיל של נתונים דיגיטליים דרך ערוץ בעל רעש המוכרת למשדר. הטכניקה מורכבת מתכנון מוקדם של קידוד הנתונים על מנת לאפשר התגברות על ההפרעה. קידוד נייר מלוכלך משיג את קיבול הערוץ ללא שוני בצריכת חשמל ומבלי לדרוש מהמקלט לדעת את האות המפריע.

המונח "קידוד נייר מלוכלך" נטבע על ידי מקס קוסטה שהשווה את הטכניקה לכתיבת הודעה על פיסת נייר המלוכלכת חלקית בכתמים אקראיים. על ידי מחיקה והוספה של דיו במקומות המתאימים, הכותב יכול להעביר מידע בדיוק כמו אם הנייר נקי, אף על פי שהקורא אינו יודע היכן היה הלכלוך. באנלוגיה זו, הנייר הוא הערוץ, הלכלוך הוא הפרעות, הכותב הוא המשדר והקורא הוא המקלט.

מקודד עבור קידוד נייר מלוכלך הוא דואלי במונחי תורת האינפורמציה למפענח קידוד Wyner-Ziv במפענח.

## גרסאות
גרסאות שונות של קידוד נייר מלוכלך כוללים קידוד מקדים של קוסטה (1983). קירובים לא אופטימליים של קידוד נייר מלוכלך כוללים קידוד מראש של Tomlinson-Harashima (THP) שפורסם ב-1971 וטכניקת ההפרעות הווקטוריות של Hochwald et al. (2005).

## שיקולי עיצוב
קידוד קוסטה וטכניקות דמויות דורשות ידע על מצב ההפרעות באופן לא סיבתי, כגון מידע על מצב ערוץ של כל המשתמשים ונתוני משתמש אחרים. לפיכך, התכנון של מערכת אלו צריך לכלול הליך להזנת מידע צדדי למשדרים.

## שימושים
בשנת 2003, קייר ושמאי יישמו מקודד קוסטה על קישור רב-משתמשים מרובה אנטנות, אשר מכונה "ערוץ ברודקאסט" על ידי תאורטיקנים. מאז, קיים שימוש נרחב בקידוד זה ברשתות אלחוטיות ובטכניקת קידוד מודעת להפרעות עבור רשתות אלחוטיות דינמיות.

בטכניקה זאת נעשה שימוש גם עבור "סימון מים דיגיטלי מושכל" והוא מנגנון האפנון בו משתמש 10GBASE-T.

## ראו גם
* רדיו קוגניטיבי
* תקשורת מרובות כניסות מרובות יציאות
* MIMO מרובה משתמשים
* פאלימפססט

## קישורים חיצוניים
* "כתיבה על נייר מלוכלך", הפרסום המקורי של מקס קוסטה

## הערות שוליים

קטגוריה:קידוד נתונים
קטגוריה:תורת האינפורמציה
יד לבנים (קריית גת)

**בית יד לבנים קריית גת** הוא מבנה ציבור הנמצא בכיכר פ"ז בקריית גת המשמש את ארגון יד לבנים בעיר. המבנה נחנך בשנת 2023, ומשמש אנדרטה ויד זיכרון לחללי מערכות ישראל בני העיר וסביבתה. המקום משמש להנצחת החללים, לטקסי זיכרון ולאירועים חברתיים למשפחות ולאורחים.
## אדריכלות
הבניין תוכנן על ידי האדריכל דן ישראלביץ, ממשרד ישראלביץ אדריכלות, עיצובו החיצוני של המבנה כולל חלקים עקומים ו"נוטים ליפול" המסמלים את השבר שבעקבות האובדן, בכניסה למבנה מוצבת פרגולת ברזל המעוצבת בצורת מגן דוד שצורתו משתנה ומתעוותת במהלך היום, מה שנועד לסמל את השבר וגם את הזיכרון המשתנה עם השנים.

מצידו הימני המבנה מוקף בתעלת מים, המסמלת את החיים הממשיכים.

המבנה כולל חלל הנצחה מרכזי ובו מוצבים לוחות הנצחה לכל חללי צה"ל וכוחות הביטחון תושבי קריית גת וסביבתה, כל לוח כולל את תמונתו שמו ותאריך נפילתו, בנוסף קיים במבנה חלל הנצחה לחללי מבצע חיסול, בנוסף, מוצבות במבנה תערוכות מתחלפות של יצירות אומנות, וקיים בו אודיטורים בו מתקיימים טקסי זיכרון (למשל, ביום הזיכרון לחללי צה"ל), והרצאות שונות.

## מיקום המבנה
המבנה שוכן בכיכר פ"ז בקריית גת, שסביבה שוכנים משרדי העירייה, התחנה המרכזית, הספרייה העירונית, קניון לב העיר, והמרכז המסחרי הוותיק. (שמה של הכיכר מנציח את זכרם של 89 הנופלים במבצע חיסול לוחמי פלוגה ג' ("הפלוגה הדתית") בחטיבת אלכסנדרוני שנפלו בקרב בכיס פאלוג'ה באזור שבו שוכנת כיום העיר קריית גת).

מיקומו של המבנה נקבע בצמוד לספרייה העירונית, זאת על מנת להזמין את תושבי העיר ותלמידיה לבקר במבנה.

## פעילות
בשנת 2017 הונחה אבן הפינה למבנה, על ידי החברה הכלכלית לקריית גת, והוא נחנך בשנת 2023,

המבנה בבעלותה של עיריית קריית גת, ומופעל על ידה, בשיתוף עם המתנ"ס העירוני, ומנוהל על ידי שושי ברבי.

בשנים 2023 ו-2024 הקצתה העירייה 100,000 ש"ח מתקציבה השנתי להפעלת בית יד לבנים בעיר.

## ראו גם
* עיריית קריית גת
* יד לבנים
* אנדרטת פ"ז
* בית העלמין הצבאי בקריית גת

## הערות שוליים

קטגוריה:קריית גת: מבנים
קטגוריה:קריית גת
קטגוריה:עיריית קריית גת
קטגוריה:יד לבנים
קטגוריה:אתרי הנצחה
עניין מרכזי

**עניין מרכזי** הוא אתר חדשות ישראלי, בהנהלת העיתונאי רמי יצהר הפועל ברשת האינטרנט מאז 1999. האתר מסקר תחומים שונים, כגון אקטואליה, תרבות ובידור, ספורט, בריאות, תיירות וטכנולוגיה.

## רקע

עורך האתר רמי יצהר הצהיר כי האתר פועל עצמאית ללא מימון חיצוני, במטרה לשמור על אי תלות כלכלית ורעיונית.

העיתון מספק פלטפורמה לעיתונאים המעוניינים לדווח, לסקר ולפרש התרחשויות ואירועים. לצד התכנים החדשותיים, האתר מארח אישים ומקיים ראיונות ודיאלוגים בענייני היום וברומו של עולם.

בשנת 2004 הגישו חיים ועדנה אברהם, הוריו של החייל המנוח בני אברהם, תביעת דיבה בסך שלושה מיליון שקל נגד רמי יצהר, עורך האתר ונגד חברת אטרקציה מו"ל האתר. התביעה נבעה מטענה שכתבה שפורסמה באתר העלתה חשדות כי שלושת חיילי צה"ל שנחטפו בגבול לבנון בשנת 2000 עסקו בסחר בסמים. יצהר הכחיש בתוקף את הפרסום וטען כי המידע בדבר מעורבות החיילים בסחר בסמים לא הוזכר מעולם בכתבה באתרו. במהלך חקירתו בבית המשפט, הצהיר יצהר כי הכתבה שדנה באירוע החטיפה לא כללה אזכורים לסחר בסמים, והדגיש כי התביעה לא הצליחה להמציא עותק של הכתבה המדוברת. לבסוף קבע בית המשפט המחוזי בתל אביב כי רמי יצהר ישלם רבע מיליון שקל להוריו של בני אברהם.

ניתן לקרוא את תוכן האתר דרך אפליקציות.

## הערות שוליים

קטגוריה:אתרי אינטרנט שהושקו ב-1999
קטגוריה:אתרי חדשות ישראליים
גנריך קוזלוב

**גנריך קוזלוב**  (ברוסית: **Генрих Абрамович Козлов**; 4 בפברואר 1901 - 24 בספטמבר 1981) היה כלכלן סובייטי ממוצא יהודי.  
## קורות חיים
גנריך קוזלוב נולד בשנת 1901 בוילנה (אז בתחומי האימפריה הרוסית כיום בליטה) למשפחה יהודית. לאחר מספר שנים המשפחה עברה לאוריול. באוריול גנריך קוזלוב השתתף בפעילות מהפכנים סוציאליסיטים. בשנת 1918 הוא סיים גימנסיה ובאותה שנה המשפחה חזרה לוילנה.

בהיותו בווילנה קוזלוב השתתף בפעילות פוליטית ובשנת 1920 התקבל לשורות המפלגה הקומוניסטית של ברית המועצות. הוא נשלח למינסק בה פעל במנגנון המפלגתי ושל הקומסומול.

בשנת 1923 קוזלוב עבר למוסקבה ולמד ב"מכון לפרופסורים אדומים". הוא סיים את הלימודים והחל ללמד כלכלה פוליטית במוסדות להשכלה גבוהה עד לשנת 1926. בשנת 1926 הוא עבר לחרקיב והיה מלמד במכון למרקסיזם בדרגת פרופסור.

בשנת 1928 קוזלוב חזר למוסקבה ועבד בגוספלאן. במקביל הוא היה מלמד כלכלה במוסדות להשכלה גבוהה. בשנים 1938-1941 הוא היה פרופסור לכלכלה באוניברסיטה הרוסית לכלכלה ע"ש פלחנוב. בשנת 1939 הוענק לו תואר "דוקטור למדעים".

בשנים 1946-1978 קוזלוב היה ראש קתדרה בבית ספר גבוה של המפלגה. משנת 1956 ועד ל-1981 קוזלוב היה חבר מערכת של כתב עת בנושא כלכלה.

על פעילות בחקר כלכלה פוליטית לקוזלוב הוענקו מספר עיטורים. בשנת 1968 הוא התקבל במעמד חבר בהתכתבות לאקדמיה למדעים של ברית המועצות.

בהכנת הרפורמה המוניטרית בברית המועצות שבוצע בשנת 1947 קוזלוב היה יועץ חיצוני.

קוזלוב נפטר במוסקבה בשנת 1981.

## קישורים חיצוניים
* ביוגרפיה 

קטגוריה:כלכלנים יהודים
קטגוריה:כלכלנים רוסים
קטגוריה:מדענים יהודים סובייטים
קטגוריה:מעוטרי עיטור הדגל האדום של העמל
קטגוריה:מעוטרי עיטור אות הכבוד
קטגוריה:יהודים חברי האקדמיה למדעים של ברית המועצות
קטגוריה:מעוטרי עיטור הידידות בין העמים
קטגוריה:מעוטרי עיטור מהפכת אוקטובר
קטגוריה:סובייטים שנולדו ב-1901
קטגוריה:סובייטים שנפטרו ב-1981
טפיוג'רג'ה

**טפיוג'רג'ה** (בהונגרית: **Tápiógyörgye**) הוא כפר בהונגריה במחוז פשט, נפת נג'קאטה.

## מיקום
הכפר ממוקם כ-80 קילומטרים מבודפשט, חצי שעה נסיעה מסולנוק. ניתן להגיע אליו מהכביש הראשי 311 המחבר את נג'קאטה עם צגלד, העובר גם הוא דרך Tápiószelé, בדרך Györgyei (כביש 3118), המסתעף בחלק הדרומי של מרכז היישוב האחרון; הדרך הזו עוברת כמעט בכל חלקה הפנימי של טפיוג'רג'ה, בערך בכיוון מערב-מזרח. כביש צדדי 3121 המחבר את יאנושהידה עם Újszilvás עובר גם דרך טפיוג'רג'ה. ניתן להגיע לכפר גם ברכבת, בקו בודפשט–אויסאס–סולנוק. תחנת הרכבת של הכפר היא דרך מסתעפת מכביש 3118 דרומה ניתן להגיע אליה בכביש 321 (שמו ביישוב הוא Ady Endre út).

משנת 2005 זכה הכפר במספר מכרזים, ובוצעו שיפורים רציניים במענקים.

## היסטוריה
בשנת 1220, קיומו של הכפר הוזכר רשמית בפעם הראשונה ב-Váradi regestraum.

פלישת המונגולים לאירופה הרסה לחלוטין את הכפר, בגלל זה במאות ה-13 וה-14 הוא לא היה מיושב. במאות ה-16-15 הוא החל להתאכלס שוב.

יישובו מחדש של הכפר החל בעיקר ב-1730. בתקופות אלה, הוא היה שייך לאחוזותיהם של יוז'ף הוסאר, יוזף בנצ'יק ומשפחת פרונאי. בהשתדלותם עברו לכפר הונגרים הדוברים בניב פאלוצי ומספר קטן יותר של מתיישבים סלובקים. האורבריום של היישוב אושר ב-1770. על פי מפקד האוכלוסין ההונגרי הראשון שנערך בתקופת שלטונו של יוזף השני, קיסר האימפריה הרומית הקדושה, התגוררו בטאפיוגיורגיה 316 משפחות, 1773 נפשות. לפי דו"ח שנכתב בשנת 1851, 2,742 אנשים חיו בכפר באותה תקופה, וטחנת מים יקרת ערך פעלה בטאפיו. הקהילה הקתולית הפכה לעצמאית ב-1780, ומאז נכתבו פנקסי הכנסיות. בשנת 1860 נבנתה הכנסייה הקתולית, ואנה הקדושה נבחרה כקדושה הפטרונית שלה.

במהלך מלחמת העולם הראשונה גויסו לצבא 817 בני אדם מהכפר, מתוכם 142 נהרגו (מתוכם 14 חיילים יהודים גויסו, ו-7 מהם מתו).

בתחילת 1920, לרגל רפורמת הקרקעות, חולקו כ-10,000 דונם מגרשים. יצוין כי באותה תקופה היו בטפיוג'רג'ה 6 נגרים, 5 סנדלרים, 2 טוחנים, 5 ספרים ופחח אחד. מכונית הייתה ל-2 אנשים ומכונת דיש ל-13. בכפר הייתה גם טחנת קיטור ומים וכן בית חרושת ללבנים.
## ילידי המקום
* **[[ארנולד באלוג]]**, עד 1887 **בלייר**, בהונגרית: **Balogh Arnold**; 1870 – 1913) היה עורך דין יהודי-הונגרי, עיתונאי.

## תיירות
באזור פארק החוף עומדים לרשות אנשי הקמפינג 5 בתי אבן לשנים עשר אנשים. מטיילים יכולים להשתתף בתוכניות שונות הקשורות לטבע.

### מרחצאות
מרחצאות החוף פתוחים בקיץ.

### מאורת גיהנום
זוהי חווה די נידחת בפאתי הכפר. אומרים ששמו מגיע מהעובדה שהוא ממוקם ליד דרך המלח, שם הובא מלח לפשט מהמכרות בטרנסילבניה. על פי הזיכרונות, פורעי החוק, בראשות שאנדור רוז'ה, המתינו לנוסעים באזור זה. הסוחרים בנתיב המלח נהגו לומר: "אם נעזוב את האזור הזה, הגיהנום יסתיים!". כך דבק בחווה השם פוקולטאניה, כלומר מאורת הגיהנום.

## גלריה

קובץ:A_tapio_patak_tapiogyorgyenel.jpg|נחל טפיו מהגשר להולכי רגל.
קובץ:Tapiogyorgye_hataraban_allo_autos_piheno.JPG|אזור חנית מנוחה טפיוג'רג'ה.
קובץ:Tapiogyorgyei_teglagyar.JPG|ניתן לראות מרחוק את מבנה בניין מפעל הלבנים ואת הגג שלו.
קובץ:Tapiogyorgyei allomas uj peronok.jpg|הרציפים המובהים של מסילות 3 ו-4 של תחנה.


## קישורים חיצוניים
* 

* אתר הכפר טפיוג'רג'ה
* אזור טפיו בדפי Lap.hu

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
ויגום

ממוזער|267x267 פיקסלים|ציור של ויגום קנדי מאת פול קיין
ממוזער|ויגום אפאצ'י
**וִיגְוָם** (מאבנקית – בית/מעון) או ויקיאפ, הוא מבנה מגורים בצורת כיפה, עשוי מוטות עץ וחומר חיפוי כלשהו, אשר שימש אינדיאנים מסוימים, ואנשי האומות הראשונות, וכיום משמש עדיין לאירועים טקסיים.

המונח ויקיאפ משמש בדרך כלל להתייחסות לסוגי המבנים במערב ובדרום-מערב ארצות הברית ובצפון-מערב אלברטה, קנדה, בעוד שויגום משמש בדרך כלל לסוגי מבנים אלה בצפון-מזרח ארצות הברית, כמו גם באונטריו ובקוויבק שבמרכז קנדה. השמות יכולים להתייחס להרבה סוגים שונים של מבני ילידים ללא קשר למיקום או לקבוצה תרבותית. אין לבלבל את הויגום עם אוהלי הטיפי, שיש להם מבנה, שיטת בנייה ושימוש שונה.

ויגום בנויים על מסגרת של מוטות מקושתים, לרוב מעץ, המכוסים בחומר קירוי עשוי קליפה. פרטי הבנייה משתנים בהתאם לתרבות ולזמינות החומרים המקומית. חלק מחומרי הקירוי המשמשים כוללים דשא, גזם דק, קליפות עץ, מחצלות, סוף, קנים, עורות או בד.

ויגום הוא לרוב מבנה עונתי, אם כי המונח מיושם על מבנים מעוגלים וקוניים שהם קבועים יותר. בדרך כלל לוקח יותר זמן להרכיב ויגום מאשר טיפי, והמסגרות שלהם בדרך כלל אינן ניידות כמו אלו המשמשות לבניית טיפי.

## קישורים חיצוניים

* 

## הערות שוליים

קטגוריה:אוהלים
קטגוריה:אינדיאנים
קטגוריה:האינדיאנים בארצות הברית
קטגוריה:האינדיאנים בקנדה
לוקה מאיסורדזה

**לוּקָה מָאִיסוּרַדּזֶה** (בגאורגית: **ლუკა მაისურაძე**; נולד ב־30 בינואר 1998) הוא ג'ודוקא גאורגי המתחרה בקטגוריית המשקל עד 90 ק"ג.

## קריירה
מאיסורדזה זכה במדליית הזהב באליפות העולם בג'ודו 2023, כמו כן זכה גם במדליית ארד באליפות העולם בג'ודו 2019, במדליית הארד באליפות העולם בג'ודו 2022 ומדליית ארד נוספת מאליפות העולם בג'ודו 2023 בקטגוריית נבחרות מעורבות.

בשנת 2020 הוא זכה במדליית ארד בקטגוריית משקל של עד 81 ק"ג באליפות אירופה שנערכה בפראג, צ'כיה.

במרץ 2024 הוא הושעה בשל שימוש בחומרים אסורים.

באליפות אירופה בג'ודו 2025 שנערכה בפודגוריצה סיים מאיסורדזה במקום השביעי בקטגוריית משקל של עד 90 ק"ג לאחר שהפסיד למוראד פאטייב מאזרבייג'ן ברבע הגמר ולאיביילו איבנוב מבולגריה בבית הניחומים. בקטגוריית הנבחרות המעורבות זכה במדליית זהב ביחד עם נבחרת גאורגיה.

באליפות העולם בג'ודו 2025 שנערכה בבודפשט זכה במדליית ארד בקטגוריית משקל של עד 90 ק"ג לאחר שהפסיד בחצי הגמר לסנשירו מוראו מיפן בחצי הגמר וניצח את קני בדל מאיטליה בקרב על הארד. בקטגוריית הנבחרות המעורבות זכה במדליית זהב ביחד עם נבחרתו.

## קישורים חיצוניים

## הערות שוליים

קטגוריה:ילידי 1998
קטגוריה:ג'ודוקא גאורגים
קטגוריה:אלופי עולם בג'ודו
קטגוריה:אלופי אירופה בג'ודו
קטגוריה:ספורטאים שהורשעו באימרוץ
טיילור הינדס

**טיילור ג'סמין הינדס** (באנגלית: **Taylor Jasmine Hinds**; נולדה ב-25 באפריל 1999) היא כדורגלנית אנגליה המשחקת בעמדת מגנה או כקשרית במועדון הסופר ליג האנגלית לנשים ארסנל, שם היא סגנית קפטן. היא ייצגה את אנגליה ברמות עד גיל 17 , עד גיל 19  ועד גיל 23 .

## קריירת משחק
הינדס החלה לשחק כדורגל בגיל עשר עם צוות הפיתוח של נורת'המפטון טאון . היא נבדקה על ידי איש צוות ארסנל והחלה לשחק עם הקבוצה הצעירה זמן קצר לאחר מכן.

### ארסנל
הינדס ערכה את הופעת הבכורה שלה בארסנל במהלך ניצחון 0–7 על "לונדון ביז"  במהלך גביע ה-FA WSL 2017 . היא הכניעה את אמה מיטשל  בדקה ה-46 של המשחק. את הופעתה הראשונה בקבוצה הבוגרת קיימה בגיל 18.

### אברטון
בינואר 2018, הינדס חתמה באברטון עד קיץ 2019 לצד חברתה לקבוצה קלואי קלי, שכבר הייתה מושאלת עם "הכחולים".

### ליברפול
הינדס חתמה בליברפול ביולי 2020; היא חתמה על חוזה ארוך טווח חדש בינואר 2022, וזכתה באליפות ה-FA לנשים  עם "האדומים" באותה עונה. באביב 2023, היא זכתה בתואר סגן קפטן ליברפול, וניהלהמאז את ליברפול במספר הזדמנויות בהיעדרה של קפטן המועדון ניאם פאהי .

### חזרה לארסנל
ביולי 2025 חזרה לארסנל.

## קריירה בינלאומית
הינדס ייצגה את אנגליה בנבחרות עד גיל 17, עד גיל 19 ועד גיל 23. היא הייתה חלק מסגל אנגליה שזכתה במדליית הארד בגביע העולם לנשים 2018 של פיפ"א עד גיל 20  בצרפת. היא התחרתה עם הנבחרת עד גיל 17 בגביע העולם של פיפ"א עד גיל 17 לנשים 2016 בירדן.
## קישורים חיצוניים

## הערות שוליים

קטגוריה:כדורגלניות אנגליות
קטגוריה:כדורגלניות ארסנל ליידיס
קטגוריה:אנגלים ממוצא ג'מייקני
קטגוריה:בריטיות שנולדו ב-1999
קטגוריה:בריטים שנולדו ב-1999
אליפות אירופה באתלטיקה עד גיל 18 2024

**[[אליפות אירופה באתלטיקה עד גיל 18]]** ה-4 נערכה בבאנסקה ביסטריצה שבסלובקיה, בין ה-18 ל-21 ביולי 2024.

## מדינות משתתפות
48 מדינות השתתפו באליפות ומספר המשתתפים הכולל (גברים ונשים) היה 1187 אתלטים, מתוכם 611 גברים ו-576 נשים.

* **במודגש – המארחת**

## תוצאות הנשים
### מסלול

### שדה

## תוצאות הגברים
### מסלול

### שדה

## טבלת המדליות

## קישורים חיצוניים
* 

קטגוריה:2024 בספורט
קטגוריה:תחרויות ספורט בסלובקיה
קטגוריה:אליפויות אירופה באתלטיקה
קטגוריה:2024 באירופה